จับตา GULF จรดเซ็น SCB ปล่อยกู้ “IPP” 2,650 MW บ่ายนี้!
จับตา GULF จรดเซ็น SCB ปล่อยกู้ "IPP" 2,650 MW บ่ายนี้!
จับตา GULF จรดเซ็น SCB ปล่อยกู้ "IPP" 2,650 MW บ่ายนี้!
18 พ.ย. 2562

นายสารัชถ์ รัตนาวะดี ประธานเจ้าหน้าที่บริหาร บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ร่วมด้วย นายอาทิตย์ นันทวิทยา ประธานเจ้าหน้าที่บริหารและประธานกรรมการบริหาร ธนาคารไทยพาณิชย์ จำกัด (มหาชน) หรือ SCB เตรียมลงนามสัญญาเงินกู้ของ บริษัท กัลฟ์ พีดี จำกัด ผู้ดำเนินโครงการโรงไฟฟ้าเอกชนรายใหญ่ (IPP) ขนาดกำลังการผลิตติดตั้ง 2,650 เมกะวัตต์
นอกจากนี้ยังมีสถาบันทางการเงินอื่น อาทิ Mr. Yoshio Komentani ผู้อำนวยการแทน และผู้บริหารระดับสูงของ บริษัท มิตซุยแอนด์โค จำกัด, Mr.Daisuke Matsui ผู้อำนวยการ ธนาคารเพื่อความร่วมมือระหว่างประเทศแห่งญี่ปุ่น หรือ JBIC, Mr.Christopher Thieme รองผู้อำนวยการ ธนาคารพัฒนาเอเชีย (Asian Development Bank), Mr.Shuhei Ikeda กรรมการผู้จัดการ ธนาคาร มิตซุยแอนด์โค สาขาเอเชีย
 
อนึ่ง ก่อนหน้านี้ GULF ได้เซ็นสัญญากับกลุ่ม “มิตซุย มิตรพาวเวอร์ และอินดิเพนเดนท์” เพื่อลงทุนโครงการโรงไฟฟ้า 2 แห่งในศรีราชา และระยอง กำลังผลิตรวม 5,300 เมกะวัตต์ ผ่านบริษัทย่อยได้แก่ บริษัท กัลฟ์ เอสอาร์ซี จํากัด (GSRC) ผู้ดําเนินโครงการโรงไฟฟ้า กัลฟ์ ศรีราชา และบริษัท กัลฟ์ พีดี จํากัด (“GPD”) ผู้ดําเนินโครงการโรงไฟฟ้า กัลฟ์ ปลวกแดง ซึ่งมีกําลังการผลิตติดตั้งโครงการละ 2,650 เมกะวัตต์
โดยโครงการโรงไฟฟ้า GSRC ซึ่งเป็นโครงการโรงไฟฟ้า IPP โครงการแรกกำลังการผลิต 2,650 เมกะวัตต์ ได้ดําเนินการจัดหาเงินกู้สําเร็จเป็นที่เรียบร้อยแล้ว และได้เข้าลงนามในสัญญาเงินกู้เพื่อรับการสนับสนุนเงินกู้ระยะยาวในวงเงินรวมทั้งสิ้นประมาณ 38,000 ล้านบาท โดยแบ่งเป็นสกุลเงินบาท ร้อยละ 50 และสกุลเงินเหรียญสหรัฐร้อยละ 50 กับกลุ่มสถาบันการเงินทั้งในและต่างประเทศ รวมทั้งสิ้น 12 แห่ง ได้แก่
ธนาคารพัฒนาเอเชีย (“ADB”), ธนาคารเพื่อความร่วมมือระหว่างประเทศแห่งญี่ปุ่น (JBIC”), ธนาคารกรุงเทพ จํากัด (มหาชน), ธนาคารกรุงศรีอยุธยา จํากัด (มหาชน), ธนาคารซีไอเอ็มบี ไทย จํากัด (มหาชน), ธนาคารไทยพาณิชย์ จํากัด (มหาชน), ธนาคารทหารไทย จํากัด (มหาชน), ธนาคารมิซูโฮ จํากัด สาขากรุงเทพฯ, ธนาคารเพื่อการส่งออกและนําเข้าแห่งประเทศไทย, ธนาคารไอซีบีซี (ไทย) จํากัด (มหาชน), ธนาคาร ซูมิโตโม มิตซุย ทรัสต์ จํากัด สาขาสิงคโปร์ และ ธนาคารแลนด์ แอนด์ เฮ้าส์ จํากัด (มหาชน)